CELEX: 32016R0805
Language: bg
Date: 2016-05-20 00:00:00
Title: Регламент (ЕС) 2016/805 на Комисията от 20 май 2016 година за изменение на приложение IV към Регламент (ЕО) № 396/2005 на Европейския парламент и на Съвета по отношение на Streptomyces K61 (известнo по-рано като S. griseoviridis), Candida oleophila щам O, FEN 560 (наричано също така сминдух или прах от семена от сминдух), метил деканоат (CAS 110-42-9), метил октаноат (CAS 111-11-5) и смес от терпеноиди QRD 460 (Текст от значение за ЕИП)

21.5.2016   
            
            
               BG
            
            
               Официален вестник на Европейския съюз
            
            
               L 132/95
            
         РЕГЛАМЕНТ (ЕС) 2016/805 НА КОМИСИЯТА
   от 20 май 2016 година
   за изменение на приложение IV към Регламент (ЕО) № 396/2005 на Европейския парламент и на Съвета по отношение на Streptomyces K61 (известнo по-рано като S. griseoviridis), Candida oleophila щам O, FEN 560 (наричано също така сминдух или прах от семена от сминдух), метил деканоат (CAS 110-42-9), метил октаноат (CAS 111-11-5) и смес от терпеноиди QRD 460
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 5, параграф 1 от него,
   като има предвид, че:
   
               (1)
            
            
               По отношение на Streptomyces K61 (известнo по-рано като S. griseoviridis), Candida oleophila щам O, FEN 560 (наричано също така сминдух или прах от семена от сминдух) и смес от терпеноиди QRD 460 не са определени специфични МДГОВ. Тъй като тези вещества не са включени в приложение IV към Регламент (ЕО) № 396/2005, се прилага стойността по подразбиране от 0,01 mg/kg, определена в член 18, параграф 1, буква б) от посочения регламент. Веществата метил деканоат (CAS 110-42-9) и метил октаноат (CAS 111-11-5) принадлежат към групата на мастните киселини (C7-C20), включени в приложение IV към Регламент (ЕО) № 396/2005.
            
         
               (2)
            
            
               По отношение на FEN 560 (наричано също така сминдух или прах от семена от сминдух) Европейският орган за безопасност на храните („Органът“) стигна до заключението (2), че е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (3)
            
            
               По отношение на веществото смес от терпеноиди QRD 460 Органът стигна до заключението (3), че е целесъобразно то да бъде включено в приложение IV към Регламент (ЕО) № 396/2005.
            
         
               (4)
            
            
               По отношение на Streptomyces K61 (известно по-рано като S. griseoviridis) (4) Органът не беше в състояние да стигне до заключение относно оценката на хранителния риск за потребителите, тъй като част от информацията не беше на разположение и беше необходимо допълнително разглеждане на въпроса от страна на службите за управление на риска. Това допълнително разглеждане бе отразено в доклада за преглед (5), в който се стигна до заключението, че рискът за хората, който се дължи на метаболитите на това вещество, е незначителен. Поради това е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (5)
            
            
               По отношение на Candida oleophila щам O (6) Органът не беше в състояние да стигне до заключение относно оценката на риска във връзка с приема с храна за потребителите, тъй като част от информацията не беше на разположение и беше необходимо допълнително разглеждане на въпроса от страна на лицата, които са ангажирани с управление на риска. Това допълнително разглеждане бе отразено в доклада за преглед (7), в който се стигна до заключението, че рискът за хората, който се дължи на метаболитите на това вещество, е незначителен. Поради това е целесъобразно посоченото вещество да бъде включено в приложение IV към Регламент (ЕО) № 396/2005.
            
         
               (6)
            
            
               Веществото метил деканоат (CAS 110-42-9) е включено в приложение I към Директива 91/414/ЕИО на Съвета (8) с Директива 2008/127/ЕО на Комисията (9) и се счита за одобрено съгласно Регламент (ЕО) № 1107/2009 на Европейския парламент и на Съвета (10). Не са установени относими онечиствания за посоченото вещество. Освен това експозицията на метил деканоат от естествени източници е много по-висока от свързаната с употребата на посоченото вещество като продукт за растителна защита. Поради това е целесъобразно посоченото вещество да остане в приложение IV към Регламент (ЕО) № 396/2005, но отделно от групата на мастните киселини C7-C20 в интерес на прозрачността.
            
         
               (7)
            
            
               Веществото метил октаноат (CAS 111-11-5) е включено в приложение I към Директива 91/414/ЕИО с Директива 2008/127/ЕО и се счита за одобрено съгласно Регламент (ЕО) № 1107/2009. Не са установени относими онечиствания за посоченото вещество. Освен това експозицията на метил октаноат от естествени източници е много по-висока от свързаната с употребата на посоченото вещество като продукт за растителна защита. Поради това е целесъобразно посоченото вещество да остане в приложение IV към Регламент (ЕО) № 396/2005, но отделно от групата на мастните киселини C7-C20 в интерес на прозрачността.
            
         
               (8)
            
            
               Поради това Регламент (ЕО) № 396/2005 следва да бъде съответно изменен.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение IV към Регламент (ЕО) № 396/2005 се вмъкват по азбучен ред следните вписвания: „Streptomyces K61 (известно по-рано катo S. griseoviridis)“, „Candida oleophila щам O“, „FEN 560 (наричано също така сминдух или прах от семена от сминдух)“, „метил деканоат (CAS 110-42-9)“, „метил октаноат (CAS 111-11-5)“ и „смес от терпеноиди QRD 460“.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 май 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 70, 16.3.2005 г., стр. 1.
   
      (2)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество прах от семена от сминдух (FEN 560). EFSA Journal (Бюлетин на ЕОБХ), 2010 г.; 8(3):1448, 50 стр.
   
      (3)  ЕОБХ (Европейски орган за безопасност на храните), 2014 г. Заключение относно партньорската проверка за оценка на риска от употребата на пестициди, съдържащи активното вещество смес от терпеноиди QRD-460. EFSA Journal (Бюлетин на ЕОБХ), 2014 г.; 12(10):3816, 41 стр.
   
      (4)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество Streptomyces K61 (известно по-рано като S. griseoviridis). EFSA Journal (Бюлетин на ЕОБХ), 2013 г.; 11(1):3061, 40 стр.
   
      (5)  Доклад за преглед на активното вещество Streptomyces K61 (известнo по-рано като S. griseoviridis), финализиран от Постоянния комитет по хранителната верига и здравето на животните на заседанието му от 11 юли 2008 г. с оглед на включването на Streptomyces K61 (известнo по-рано като S. griseoviridis) в приложение I към Директива 91/414/ЕИО. SANCO/1865/08 — rev. 5, 11 юли 2014 г.
   
      (6)  Европейски орган за безопасност на храните; Заключение относно партньорската проверка за оценка на риска от употребата на пестициди, съдържащи активното вещество Candida oleophila щам O. EFSA Journal (Бюлетин на ЕОБХ), 2012 г.; 10(11):2944, 27 стр.
   
      (7)  Доклад за преглед на активното вещество Candida oleophila щам О, финализиран от Постоянния комитет по хранителната верига и здравето на животните на заседанието му от 15 март 2013 г. с оглед на включването на Candida oleophila щам O като активно вещество в съответствие с Регламент (ЕО) № 1107/2009. SANCO/10395/2013 rev 1, 15 март 2014 г.
   
      (8)  Директива 91/414/EИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (9)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).
   
      (10)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).